Այսինքն՝ չպետք է հույսը դրվի միայն կառավարող անձերի մաքրության եւ ազնվության վրա, որը իր հերթին շատ կարեւոր է։ Անպայման պետք է օրինակ վերցվի առաջադեմ ժողովրդավար երկրների մոդելներից եւ կառուցվածքից։ Օրինակ, ինձ համար անհասկանալի է, թե ինչու Շվեյցարիայի պես երկրում գործում է ընդամենը 7 նախարարություն, իսկ մեզ մոտ համարյա 3 անգամ ավել, այն էլ ուռճացված կազմերով։ Գաղնիք չէ, որ մեզ մոտ նույնիսկ ստեղծվում էին նախարարություններ այս կամ այն անձին պաշտոնով ապահովելու համար։ Եկել է ժամանակը այս ամենը վերանայելու եւ վերաիմաստավորելու։ Ընդհանրապես, շատ կարեւոր է վերանայել մեր արժեքների համակարգը, որը բավականին խեղաթյուրվել է վերջին տասնամյակների ընթացքում։ Սա իսկապես անհրաժեշտ է եւ կարեւոր մեր ապագայի համար։